проблеми от взаимен интерес;б) се ангажират да си предоставят взаимно възможно най-големите улеснения при осъществяването на търговски сделки, които представляват интерес за едната или другата страна;в) държат сметка в пълна степен за своите интереси и нужди, свързани с достъпа до ресурсите и тяхната последваща преработка.2. Договарящите се страни ще направят всичко, което е в техните възможности, да попречат, в съответствие със своето законодателство, на всяко ограничаване на конкуренцията от страна на предприятията от тяхната промишленост, включително ценови практики, нарушаващи конкуренцията.3. Договарящите се страни се споразумяват, по искане на една от тях, да провеждат, консултации и да преразглеждат тези въпроси в рамките на Съвместния комитет за сътрудничество, предвиден в член IV.Член IIIИкономическо сътрудничество1. Договарящите се страни развиват икономическото си сътрудничество във всички области, които преценят за необходими, като имат предвид взаимно допълващия се характер на своите икономики, възможностите и дългосрочните си икономически цели. Това сътрудничество по-специално има за цел:- да подпомага развитието и просперитета на техните промишлени отрасли,- да насърчава научно-техническия прогрес,- да разкрива нови източници на суровини и нови пазари,- да създава нови работни места,- да намалява различията между регионите,- да опазва и подобрява състоянието на околната среда,- да допринася най-общо за развитието на техните икономики и ниво на живот.2. За да осъществят тези цели, договарящите се страни ще се опитат по-специално да насърчават и улесняват по най-подходящия начин:- по-тесните корпоративни връзки между техните промишлени отрасли, по-специално под формата на съвместни предприятия,- по-голямото участие на техните фирми в промишленото развитие на договарящите се страни, при взаимноизгодни условия,- увеличаването на взаимноизгодните инвестиции,- технологичния и научен обмен,- съвместните операции на техните фирми и организации в трети страни.3. Договарящите се страни насърчават по подходящ начин редовния обмен на информация от областта на промишлеността, селското стопанство и други области, които имат връзка с търговското и икономическо сътрудничество, както и развитието на контакти и дейности по популяризиране между предприятията и организациите в тези области в Общността и Канада.4. Без да се накърняват прилаганите в тази област разпоредби на договорите за създаване на общностите, настоящото споразумение, както и всяка дейност, предприета в неговите рамки, няма да засягат по никакъв начин компетенциите на държавите-членки на Общността да предприемат дейности на двустранна основа с Канада в областта на икономическото сътрудничество и да сключват при необходимост нови споразумения за икономическото сътрудничество с Канада.Член IVСъвместен комитет за сътрудничествоСъздава се съвместен комитет за сътрудничество, който има за задача да насърчава и следи отблизо различните дейности от областта на икономическото сътрудничество, предвидени между Канада и Общността. В рамките на горепосочения комитет се извършват консултации на подходящото ниво, с цел да се улесни прилагането на настоящото споразумение и да се популяризира осъществяването на неговите общи цели. Комитетът заседава по принцип веднъж годишно. Наред с това той се свиква и по изрично искане на едната или другата страна. Всеки път, когато има особена нужда от това, се създават работни групи, за да подпомагат комитета при изпълнението на неговите задачи.Член VДруги споразумения1. Нищо в настоящото споразумение не може да засяга или накърнява правата и задълженията на договарящите се страни, произтичащи от Общото споразумение за митата